ddrg/super_eurlex huggingface dataset:
SKRIFTLIG FORESPØRGSEL E-1744/03

af Roberta Angelilli (UEN) til Kommissionen

(26. maj 2003)

Om: Støtte til omstrukturering og sanering af området Colle del Duomo i byen Viterbo i Italien

Stiftet i byen Viterbo, der er venskabsby med Avignon i Frankrig, har taget initiativ til et projekt til restaurering og sanering af hele det historiske centrum i denne vigtige by i regionen Lazio. I dette religiøse historiske centrum Colle del Duomo ligger katedralen, pavepaladset, bispesædet, den pavelige have og køkkenhave samt et område med mange fund fra middelalderen og etruskertiden af enorm kulturhistorisk værdi. Hele dette område har dog forsat brug for omfattende vedligeholdelse og restaurering.

Projektet ved navn Castrum S. Laurentii omfatter ud over restaurering også etablering af et center for studier inden for kunst og religiøse værker i området.

Det er derfor vigtigt, at denne arkitektoniske og kulturelle arv, der er enestående af sin art, får en passende beskyttelse, også i betragtning af, at udbredelse og fremme af kunst og kultur er en af prioriteterne i Kultur 2000, og navnlig at indsatsområdet for 2004 er værdsættelse af den arkæologiske og arkitektoniske kulturarv samt kulturelle steder og landskaber.

Kan Kommissionen i betragtning af ovenstående oplyse,

1. hvilke tiltag eller programmer der kan finansiere denne form for initiativer inden for rammerne af Kultur 2000?

2. om denne kulturarv kan indføjes blandt prioriteterne for 2004?

3. om der findes lignende allerede forelagte projekter i andre EU-lande?

4. om Kommissionen selv vil kunne støtte et sådan initiativ?

Samlet svarafgivet på Kommissionens vegne af Viviane Redingpå skriftlige forespørgsler E-1743/03 og E-1744/03

(27. juni 2003)

1. Kommissionen har udelukkende mulighed for at yde støtte til initiativer i kultursektoren som led i kultur 2000-programmet og efter de fastsatte udvælgelseskriterier. Programmet er EU's eneste redskab til finansiering og programmering af kulturelt samarbejde.

Programmet har til formål at støtte projekter, der gennemføres og finansieres i samarbejde mellem mindst tre aktører fra mindst tre af de lande, der deltager i programmet.

Det ærede medlem kan finde yderligere oplysninger om indkaldelser af forslag og de årlige prioriteringer i forbindelse med kultur 2000-programmet på webstedet http://europa.eu.int/comm/culture/c2000 condition_fr.html.

2. Kommissionen er ikke bekendt med, at andre medlemsstater har planer om lignende projekter.

3. Kommissionen kan ikke udtale sig om, hvorvidt et projekt er berettiget til finansiel støtte eller et sponsorat, medmindre der er indgivet en ansøgning hos de kompetente tjenestegrene efter de gældende regler og betingelser.
SKRIFTLIG FORESPØRGSEL E-0998/03

af Roberta Angelilli (UEN) til Kommissionen

(27. marts 2003)

Om: Pesaro Kommunes udnyttelse af midler fra det decentraliserede samarbejdsprogram

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pesaro Kommune, har hårdt brug for at udnytte EU-midlerne til støtte for bæredygtige udviklingsaktioner og -initiativer iværksat af fællesskabsoperatører i samarbejde med udviklingslandene.

Kan Kommissionen på denne baggrund oplyse

1. om Pesaro Kommune har forelagt projekter i håb om at opnå støtte fra det decentraliserede samarbejdsprogram?

2. om Pesaro Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 og E-1003/03

(6. maj 2003)

EU's vigtigste programmer for decentralt samarbejde er dem, der medfinansieres inden for enhedsprogrammeringsdokumenterne eller Interreg-programmerne under Den Europæiske Fond for Regionaludvikling (EFRU).

Kommissionen henviser desangående det ærede medlem til svarene på skriftlig forespørgsel nr. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 og E-1125/03. For Interreg-samarbejdsprogrammerne er den myndighed, der er ansvarlig for koordineringen på nationalt plan, Ministeriet for Infrastruktur og Transport.
SKRIFTLIG FORESPØRGSEL E-1118/03

af Roberta Angelilli (UEN) til Kommissionen

(1. april 2003)

Om: Ancona Kommunes udnyttelse af midler fra Den Europæiske Regionaludviklingsfond

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det, hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Ancona Kommune, har hårdt brug for at udnytte EU-midlerne til omstilling af industriområder i tilbagegang og til at formindske skævheder med hensyn til økonomisk og social udvikling.

Kan Kommissionen på denne baggrund oplyse:

1. om Ancona Kommune har forelagt projekter i håb om at opnå støtte fra Den Europæiske Regionaludviklingsfond?

2. om Ancona Kommune har fået bevilget støtte til disse projekter?

3. om de pågældende midler er blevet brugt?

Svar afgivet på Kommissionens vegne af Michel Barnier

(16. april 2003)

Ancona Kommune er delvis berettiget til støtte fra Den Europæiske Fond for Regionaludvikling (EFRU) inden for rammerne af enhedsprogrammeringsdokumentet for Marche 2000-2006.

Dette dokument er godkendt ved Kommissionens beslutning(1) og omfatter en EFRU-finansiering på 125,3 mio. EUR for offentlige udgifter på i alt 250,6 mio. EUR.

Enhedsprogrammeringsdokumentet for Marche forvaltes decentralt, og den myndighed, der er ansvarlig for gennemførelsen af interventionerne er regionen Marche. Den har i programtillægget fastlagt kriterierne for udvælgelse af projekter, og den er ansvarlig for behandlingen af ansøgningerne. Det er således denne administration, det ærede medlem bør henvende sig til for at få nøjagtige oplysninger om, hvilke projekter der er fremlagt og finansieret for Ancona Kommune.

(1) KOM(2001) 2790 endelig udg.
SKRIFTLIG FORESPØRGSEL E-0999/03

af Roberta Angelilli (UEN) til Kommissionen

(27. marts 2003)

Om: Pisa Kommunes udnyttelse af midler fra det decentraliserede samarbejdsprogram

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pisa Kommune, har hårdt brug for at udnytte EU-midlerne til støtte for bæredygtige udviklingsaktioner og -initiativer iværksat af fællesskabsoperatører i samarbejde med udviklingslandene.

Kan Kommissionen på denne baggrund oplyse

1. om Pisa Kommune har forelagt projekter i håb om at opnå støtte fra det decentraliserede samarbejdsprogram?

2. om Pisa Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 og E-1003/03

(6. maj 2003)

EU's vigtigste programmer for decentralt samarbejde er dem, der medfinansieres inden for enhedsprogrammeringsdokumenterne eller Interreg-programmerne under Den Europæiske Fond for Regionaludvikling (EFRU).

Kommissionen henviser desangående det ærede medlem til svarene på skriftlig forespørgsel nr. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 og E-1125/03. For Interreg-samarbejdsprogrammerne er den myndighed, der er ansvarlig for koordineringen på nationalt plan, Ministeriet for Infrastruktur og Transport.
SKRIFTLIG FORESPØRGSEL E-1676/03

af Professor Sir Neil MacCormick (Verts/ALE) til Kommissionen

(19. maj 2003)

Om: Merværdiafgift på reparationer af registrerede helligdomme

Regeringen i Det Forenede Kongerige har fremsat forslag om, at merværdiafgiften skulle nedsættes til 5 % for reparationer af registrerede helligdomme. I betragtning af kirkebygningers arkitektoniske, kulturelle og miljømæssige betydning og den tunge byrde, vedligeholdelse heraf pålægger menighederne, kan Kommissionen aktivt støtte dette forslag i Rådet? Hvor hurtigt kan en afgørelse herom forventes?

Svar afgivet på Kommissionens vegne af Frederik Bolkestein

(20. juni 2003)

Kommissionen er ikke bekendt med, at Det Forenede Kongeriges regering påtænker at fremsætte forslag om nedsat momssats på reparation af registrerede helligdomme. Ifølge de nugældende EU-regler er det ikke muligt at anvende nedsat momssats på dette arbejde. Kommissionen er imidlertid klar over det af det ærede medlem nævnte problem. Den har i øvrigt allerede nævnt problemet i sin beretning om de nedsatte momssatser, der blev vedtaget i oktober 2001(1).

Kommissionen har til hensigt inden sommeren at fremsætte et forslag til direktiv om de nedsatte momssatser. Forslaget vil hovedsagelig tage sigte på at få det indre marked til at fungere bedre ved at rationalisere medlemsstaternes anvendelse af de nedsatte satser, idet formålet er at undgå potentielle konkurrenceforvridninger ved at give medlemsstaterne lige muligheder for at anvende de nedsatte satser.

I forbindelse med forberedelsen af næste revision af de nedsatte satser vil muligheden for at udvide deres anvendelsesområde blive undersøgt nøje.

(1) KOM(2001) 599 endelig udg.
SKRIFTLIG FORESPØRGSEL E-0997/03

af Roberta Angelilli (UEN) til Kommissionen

(27. marts 2003)

Om: Perugia Kommunes udnyttelse af midler fra det decentraliserede samarbejdsprogram

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Perugia Kommune, har hårdt brug for at udnytte EU-midlerne til støtte for bæredygtige udviklingsaktioner og -initiativer iværksat af fællesskabsoperatører i samarbejde med udviklingslandene.

Kan Kommissionen på denne baggrund oplyse

1. om Perugia Kommune har forelagt projekter i håb om at opnå støtte fra det decentraliserede samarbejdsprogram?

2. om Perugia Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 og E-1003/03

(6. maj 2003)

EU's vigtigste programmer for decentralt samarbejde er dem, der medfinansieres inden for enhedsprogrammeringsdokumenterne eller Interreg-programmerne under Den Europæiske Fond for Regionaludvikling (EFRU).

Kommissionen henviser desangående det ærede medlem til svarene på skriftlig forespørgsel nr. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 og E-1125/03. For Interreg-samarbejdsprogrammerne er den myndighed, der er ansvarlig for koordineringen på nationalt plan, Ministeriet for Infrastruktur og Transport.
SKRIFTLIG FORESPØRGSEL E-1001/03

af Roberta Angelilli (UEN) til Kommissionen

(27. marts 2003)

Om: Prato Kommunes udnyttelse af midler fra det decentraliserede samarbejdsprogram

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Prato Kommune, har hårdt brug for at udnytte EU-midlerne til støtte for bæredygtige udviklingsaktioner og -initiativer iværksat af fællesskabsoperatører i samarbejde med udviklingslandene.

Kan Kommissionen på denne baggrund oplyse

1. om Prato Kommune har forelagt projekter i håb om at opnå støtte fra det decentraliserede samarbejdsprogram?

2. om Prato Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 og E-1003/03

(6. maj 2003)

EU's vigtigste programmer for decentralt samarbejde er dem, der medfinansieres inden for enhedsprogrammeringsdokumenterne eller Interreg-programmerne under Den Europæiske Fond for Regionaludvikling (EFRU).

Kommissionen henviser desangående det ærede medlem til svarene på skriftlig forespørgsel nr. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 og E-1125/03. For Interreg-samarbejdsprogrammerne er den myndighed, der er ansvarlig for koordineringen på nationalt plan, Ministeriet for Infrastruktur og Transport.
SKRIFTLIG FORESPØRGSEL E-0340/03

af Elmar Brok (PPE-DE) til Kommissionen

(10. februar 2003)

Om: Støtteforanstaltning C 67/2002 (ex E 47/2001) statsstøtte til producenter af kornbrændevin

Industriproducenterne af kornbrændevin har indstillet deres virksomhed efter at være trådt ud af brændevinsmonopolet. De beløb, der udbetales af den tyske stat i kompensation for førtidig udtræden af monopolet, skal ikke betragtes som støtte, men som godtgørelser.

Hvorfor er Kommissionen alligevel af den opfattelse, at denne kompensation udgør statsstøtte, der forvrider konkurrencen?

Svar afgivet på Kommissionens vegne af Mario Monti

(24. marts 2003)

I forbindelse med den undersøgelse, Kommissionen har iværksat efter indledningen af proceduren mod den statsstøtte, der er ydet til landbrugs- og industriproducenterne af Kornbranntwein i Tyskland, har den rejst det spørgsmål, om de beløb, der er udbetalt til industriproducenterne som kompensation for deres førtidige udtræden af monopolet, kunne betragtes som statsstøtte, der er uforenelig med fællesmarkedet.

Da denne sag stadig befinder sig i undersøgelsesfasen, har Kommissionen endnu ikke truffet nogen beslutning om, hvordan den skal betegne kompensationsbeløbene, og om hvorvidt de er konkurrencebegrænsende.
SKRIFTLIG FORESPØRGSEL E-0683/03

af María Sornosa Martínez (PSE) til Kommissionen

(7. marts 2003)

Om: Manglende overholdelse af reglerne om inddragelse i lovgivningen om de spanske kyster

Den spanske lov nr. 53/2002 af 30. december 2002 om fiskale, administrative og sociale foranstaltninger ændrer visse forskrifter i lov nr. 22/1988 af 28. juli 1988 om kyster.

Udarbejdelsen og vedtagelsen af denne budgetlov er sket uden nogen form for inddragelse af borgerne og de direkte berørte sektorer. Der henvises til, at mange af disse sektorer har protesteret mod den alvorlige forringelse af kystbeskyttelsen, som den vedtagne ændring betyder.

Mener Kommissionen på den baggrund ikke, at Kongeriget Spanien har vedtaget en lovgivning, der strider imod bestemmelserne om indedragelse og information af offentligheden i direktiv 85/337/EØF(1) og 90/313/EØF(2) med senere ændringer?

(1) EFT L 175 af 5.7.1985, s. 40.

(2) EFT L 158 af 23.6.1990, s. 56.

Svar afgivet på Kommissionens vegne af Margot Wallström

(5. maj 2003)

Det ærede medlems spørgsmål om, hvorvidt vedtagelsen af den spanske lovgivning om kyster indebærer en overtrædelse af bestemmelserne i både Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997(1), og Rådets direktiv 90/313/EØF af 7. juni 1990 om fri adgang til miljøoplysninger, giver anledning til følgende bemærkninger:

Rådets direktiv 85/337/EØF vedrører vurdering af de miljømæssige virkninger af offentlige og private projekter, der kan få betydelig indvirkning på miljøet. I dette direktiv forstås ved projekt enten udførelse af anlægsarbejder eller andre installationer eller arbejder, eller andre indgreb i det naturlige miljø eller i landskaber, herunder sådanne, som tager sigte på udnyttelse af ressourcer i undergrunden. Det fremgår klart af denne definition, at forberedelse og vedtagelse af lovgivning ikke henhører under anvendelsesområdet for direktiv 85/337/EØF.

I henhold til Rådets direktiv 90/313/EØF er de offentlige myndigheder forpligtet til at imødekomme anmodninger om adgang til miljøoplysninger. Lovforslag, som kan berøre miljøet, kunne falde ind under definitionen af miljøoplysninger. Bortset fra forpligtelsen til at give offentligheden generelle oplysninger om miljøets tilstand indeholder direktivet ingen forpligtelser for de offentlige myndigheder til aktivt at udbrede miljøoplysninger. De oplysninger, det ærede medlem er fremkommet med, siger ikke noget om, hvorvidt der har været rettet en anmodning om adgang til miljøoplysninger til de offentlige myndigheder, eller hvorvidt disse har givet adgang hertil eller ej. I mangel af sådanne oplysninger kan Kommissionen ikke udtale sig om, hvorvidt direktivets bestemmelser er blevet tilsidesat.

På grundlag af de ovenstående bemærkninger kan Kommissionen konkludere, at det pågældende spørgsmål ikke henhører under anvendelsesområdet for direktiv 85/337/EØF, samt at det ikke kan udledes heraf, at bestemmelserne i direktiv 90/313/EØF er blevet overtrådt.

(1) EFT L 73 af 14.3.1997.
SKRIFTLIG FORESPØRGSEL E-1269/03

af Bartho Pronk (PPE-DE) til Kommissionen

(3. april 2003)

Om: Anmodning om et kørekort i en anden EU-medlemsstat

Rådets direktiv 91/439(1) af 29. juli 1991 om kørekort indeholder en bestemmelse om, at en person kun kan anmode om at få udstedt eller ombyttet et kørekort i en anden EU-medlemsstat, hvis denne person har sin sædvanlige bopæl på den pågældende medlemsstats område. Ved sædvanlig bopæl forstås det sted, hvor en person opholder sig mindst 185 dage inden for et kalenderår.

1. I hvor høj grad anser Kommissionen det for muligt, at personer ikke opfylder kravet på 185 dage i nogen medlemsstat? Hvor skal disse personer anmode om at få udstedt et kørekort?

2. Har Kommissionen kendskab til følgerne af denne bestemmelse?

3. I hvor høj grad lægger denne bestemmelse efter Kommissionens opfattelse hindringer i vejen for den frie bevægelighed for arbejdstagere og den frie bevægelighed for personer?

(1) EFT L 237 af 24.8.1991, s. 1.

Svar afgivet på Kommissionens vegne af Loyola de Palacio

(15. maj 2003)

Det er ganske sikkert muligt, at nogle ansøgere ikke opfylder kravet om fysisk tilstedeværelse i 185 dage i nogen af medlemsstaterne. I artikel 9 i Rådets direktiv 91/439/EØF af 29. juli 1991 om kørekort(1), som trådte i kraft 1. juli 1996, nævnes endog udtrykkeligt det tilfælde, at nogle personer skiftevis må opholde sig forskellige steder i to eller flere medlemsstater. Definitionen af sædvanlig bopæl som anført i direktivet om kørekort indeholder en klar beskrivelse af, hvordan dette skal udlægges. Det skal understreges, at denne definition kan genfindes i forskellige fællesskabsretsakter.

Kommissionen skønner, at princippet om sædvanlig bopæl ikke skaber hindringer for den frie bevægelighed for arbejdstagere og den frie bevægelighed for personer. Domstolens retspraksis gør det ikke muligt at drage nogen anden konklusion i dette spørgsmål(2). Kommissionen skal henlede det ærede medlems opmærksomhed på, at Domstolen netop er i gang med at behandle to præjudicielle spørgsmål, som den har fået forelagt, og som vedrører udlægningen af forskellige bestemmelser i direktiv 91/439/EØF, herunder definitionen af sædvanlig bopæl(3).

(1) EFT L 237 af 24.8.1991.

(2) C-262/99, Louloudakis.

(3) C-476/01, Kapper; C-403/02, Da Silva Carvalho.
SKRIFTLIG FORESPØRGSEL E-0860/03

af Roberta Angelilli (UEN) til Kommissionen

(20. marts 2003)

Om: Frosinone Kommunes udnyttelse af midler fra programmet for sport for handicappede

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU. Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Frosinone Kommune, har hårdt brug for at udnytte EU-midlerne til integration af handicappede ved hjælp af sport. Kan Kommissionen derfor oplyse

1. om Frosinone Kommune har forelagt projekter i håb om at opnå støtte fra programmet for sport for handicappede?

2. om Frosinone Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 og E-1203/03

(23. april 2003)

Kommissionen er slet ikke i tvivl om, at sport spiller en vigtig rolle for handicappedes integrering, men den råder ikke over noget særligt program på dette område.

Hvad angår Den Europæiske Fond for Regionaludviklings eventuelle medfinansiering af projekter i nævnte italienske kommuner, anmodes det ærede medlem om at læse Kommissionens svar på hendes skriftlige forespørgsler E-0834/03(1), E-1118/03(2), E-1119/03(3) til E-1124/03 og E-1125/03(4).

(1) EUT C 280 E af 21.11.2003, s. 96.

(2) Se side 160.

(3) EUT C 268 E af 7.11.2003, s.172.

(4) EUT C 280 E af 21.11.2003, s. 117.